**Metodologija**

**HIPOTEZE** su misaone pretpostavke o predmetu istraživanja i to: o celini, činiocima ili odnosima i vezama.

Postoji više pravila kod formiranja hipoteza:

1. Treba da budu teorijski i empirijski proverljive;
2. Treba ih dokazati u istraživanju;
3. Moraju biti u skladu sa predmetom i ciljevima istraživanja.

Razlozi za nastanak hipoteza su:

1. Sticanje novo g ili produbljivanje postojećeg naučnog saznanja;
2. Provera naučnog saznanja;
3. Provera i obrada iskustava.

Prema različitim kriterijumima, postoje razne klasifikacije:

1. Prema **sadržajnoj ulozi**:
2. *Ad hoc*
3. *Pomoćne*
4. *Radne*
5. *Naučne*
6. Prema **opštosti**:
7. *Opšte (generalne)* – izvode se iz predmeta istraživanja, najopštije;
8. *Posebne* – konkretizacija opšte hipoteze, izvode se iz opšte hipoteze;
9. *Pojedinačne* – razrada posebnih hipoteza, najjednostavnije i najkonkretnije

**Formiranje hipoteze**

Sve hipoteze su izvedene iz predmeta istraživanja. Iz opšte se izvode sve posebne, a iz njih pojedinačne. Za svaki deo operacionih istraživanja formira se hipoteza za taj deo celine. U drugom slučaju, formiraju se jedna ili dve kumulativne hipoteze koje se odnose na sve.

Dokazuju se opovrgavaju u istraživanju.

**Stav hipoteze** je stav, sud ili zaključak koji još nije dokazan.

Stav hipoteze je konstrukcija varijabli (promenljivih pojmova i stavova).

Delovi operacionog istraživanja:

1. *Uslovi* (pojave ili procesi)
2. *Subjekti*
3. *Interesi* ili *motivi* (subjekata)
4. *Aktivnosti*
5. *Metode* i *sredstva*
6. *Efekti*

**INDIKATORI** ili **POKAZATELJI** su spoljašnje manifestacije neke pojave ili procesa. Postoji više klasifikacija, od koje su najvažnije ona prema kriterijumu:

1. Stepen objektivnosti:
2. *Objektivni* – činjenice, podaci koji se mogu opaziti;
3. *Subjektivni* – rezultat subjektivnog osećaja pojave ili procesa.

Ako je predmet istraživanja neka teorija, indikatori su onda *pisani iskazi*. Ako je predmet naučna rasprava, indikatori su *usmeni iskazi*. Zavise od predmeta istraživanja, cilja istraživanja i sistema hipoteza. Izvode se iz pojedinačne hipoteze.

**Utvrđivanje načina istraživanja**

U ovom delu se navode metode i tehnike koje će se primenjivati u istraživanju.

1. *Osnovne metode:*
2. Analitičke

* Analiza
* Apstrakcija
* Specijalizacija (dihotomija i klasifikacija)
* Dedukcija

1. Sintetičke

* Sinteza
* Konkretizacija
* Generalizacija
* Indukcija

1. *Opšte naučne metode:*
2. Komparativna
3. Statistička
4. Metoda modelovanja
5. *Metode prikupljanja i obrade podataka:*
6. Metoda ispitivanja
7. Tehnike anketa i intervju
8. Metoda analize sadržaja dokumenta

**Naučna i društvena opravdanost**

Naučna opravdanost se odnosi na doprinos istraživanja određenoj nauci. Taj doprinos može biti:

1. *Heuristički* – otkrivanje novih naučnih saznanja;
2. *Verifikatorni* – potvrđivanje i provera postojećih naučnih saznanja.

Naučni doprinos može biti i u saznavanju određene pojave ili procesa ili u oblsti metodologije i logike.

Društvena opravdanost je doprinos istraživanja u rešavanju određenih društvenih problema. Ako istraživanje ne doprinosi otkrivanju novog ili potvrđivanju postojećeg naučnog saznanja, ono nije naučno opravdano.

**Planiranje istraživanja**

Planiranje istraživanja je deo realizacije istraživanja, pored organizovanja i izvođenja istraživanja. To su procene i prognoze na osnovu naučnih saznanja i iskustava.

Osnovna funkcija planiranja istraživanja je usklađivanje svih učesnika i svih poslova i sredstava u određenom vremenu i na određenom prostoru.

Rezultat planiranja istraživanja je operativni plan. U većini politikoloških istraživanja, razlikuju se:

1. **Terminski** **plan**– precizno je određeno:
2. *Vreme* početka i završetka celokupnog istraživanja;
3. *Rokovi* za određene poslove u istraživanju;
4. *Učesnici* i spisak njihovih zadataka koji će se obaviti u određenom prostoru. Zbog ove tačke se osporava naziv „terminski plan“ i često se naziva još uvek naučno neprihvaćenim imenom „terminsko – prostorni plan zadataka“.
5. **Plan kadrova (resursa)** – navode se kadrovi, njihovi zadaci i odgovornosti. U politikološkim istraživanjima, to su:
6. *Nosilac projekta* – odgovoran za ceo projekat
7. *Metodolog* – odgovoran za izbor metoda, prikupljanje i obradu podataka, učestvuje u svim fazama.
8. *Naučni saradnici* – istraživači, stručnjaci
9. *Stručni savetnici* – obavljaju stručne poslove (anketari, instruktori, šifranti)
10. *Stručno – tehnički saradnici* – vozači, dostavljači hrane i vode, oni što brinu o smeštaju
11. **Plan sredstava**

Obuhvata sve troškove za realizaciju istraživanja i, osim plata za plan kadrova, obuhvata i druga materijalna sredstva (plaćanje smeštaja, nabavku ili iznajmljivanje vozila, naprave za analize i drugo).